அவன் கீழே சென்றவுடன் அவள் அந்த பையனை மட்டும் எஸ்கலேட்டரின் படிகளில் தூக்கி அழகாக நிறுத்தி கீழே அனுப்பினாள்.. நகரும் எஸ்கலேட்டரில் அவன் மெதுவாக பயத்துடன் திரும்பி அவளைப்பார்த்தான்.. அவள் கைதட்டிக்கொண்டே “கீழ பாரு, அப்பாவ பாரு” என்றாள்.. அவன் திரும்பி கீழே அவன் அப்பாவை பார்த்தான்.. அந்த அப்பாவும் கை தட்டிக்கொண்டே, “வா வா வா” என்று சைகை செய்தான்.. லேசாக குதித்துக்கொண்டும் இருந்தான்.. அந்தப்பையன் கீழே வந்ததும் அந்த அப்பன், அவனை பக்கத்தில் இருக்கும் மேலே போகும் இன்னொரு எஸ்கலேட்டரில் ஏற்றி அம்மாவிடம் அனுப்பினான் டாட்டா காட்டிக்கொண்டே.. மேலே அவன் அம்மா ‘வா வா வா’ என்று சிரித்துக்கொண்டே கடைசி படிக்கு அவன் வரும் போது கட்டி அள்ளிக்கொண்டாள் தன் மாரோடு.. அந்தப்பையன் முகத்தில் பயம் மறைந்து சிரிப்பு அப்பிக்கொண்டது.. மீண்டும் மீண்டும் அதிலேயே விளையாண்டு கொண்டிருந்தார்கள் மூவரும்..